กฎกระทรวงกฎกระทรวงกำหนดหลักเกณฑ์ วิธีการและเงื่อนไขการขออนุญาตและการออกใบอนุญาตโฆษณายาเสพติดให้โทษและโฆษณาเกี่ยวกับการบำบัดรักษาผู้ติดยาเสพติดให้โทษพ.ศ. ๒๕๕๓[๑] อาศัยอำนาจตามความในมาตรา๖ และมาตรา ๓๕ วรรคสอง แห่งพระราชบัญญัติยาเสพติดให้โทษ พ.ศ. ๒๕๒๒ มาตรา ๔๘วรรคสาม และมาตรา ๔๘/๑ วรรคสอง แห่งพระราชบัญญัติยาเสพติดให้โทษ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติยาเสพติดให้โทษ (ฉบับที่ ๕) พ.ศ. ๒๕๔๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้ข้อ๑ การโฆษณายาเสพติดให้โทษให้โฆษณาได้เฉพาะยาเสพติดให้โทษในประเภท ๒ หรือประเภท ๓ข้อ๒การพิจารณาอนุญาตโฆษณายาเสพติดให้โทษตามข้อ ๑ให้อนุญาตได้เฉพาะในกรณีดังต่อไปนี้(๑)เป็นการโฆษณายาเสพติดให้โทษ ซึ่งกระทำโดยตรงต่อผู้ประกอบวิชาชีพเวชกรรมผู้ประกอบวิชาชีพทันตกรรม ผู้ประกอบวิชาชีพเภสัชกรรมหรือผู้ประกอบวิชาชีพการสัตวแพทย์ชั้นหนึ่ง หรือ(๒)เป็นการโฆษณายาเสพติดให้โทษเฉพาะเอกสารที่ทำเลียนแบบฉลากหรือเอกสารกำกับยาเสพติดให้โทษที่ภาชนะบรรจุหรือหีบห่อบรรจุยาเสพติดให้โทษนั้น ทั้งนี้ไม่รวมถึงฉลากหรือเอกสารกำกับยาเสพติดให้โทษที่สอดแทรกหรือรวมไว้กับภาชนะบรรจุหรือหีบห่อบรรจุยาเสพติดให้โทษตามที่ได้ขึ้นทะเบียนตำรับยาไว้ข้อ๓ การขออนุญาตโฆษณายาเสพติดให้โทษให้ผู้รับอนุญาตเกี่ยวกับยาเสพติดให้โทษยื่นคำขอต่อผู้อนุญาตพร้อมด้วยเอกสารหรือหลักฐานดังต่อไปนี้(๑)เอกสาร ภาพ ภาพยนตร์ หรือสิ่งบันทึกเสียงหรือภาพ ที่ประสงค์จะโฆษณา(๒)สำเนาใบสำคัญการขึ้นทะเบียนตำรับยาเสพติดให้โทษเฉพาะกรณีผู้รับอนุญาตผลิตหรือนำเข้ายาเสพติดให้โทษ(๓)สำเนาฉลากและเอกสารกำกับยาเสพติดให้โทษที่ตรงตามที่ได้ขึ้นทะเบียนตำรับยาเสพติดให้โทษ(๔)ในกรณีที่เป็นการโฆษณาอ้างอิงผลการศึกษาวิจัยตามหลักสากลต้องมีเอกสารอ้างอิงเป็นที่ยอมรับและเชื่อถือได้ตามหลักเกณฑ์ที่เลขาธิการกำหนดโดยประกาศในราชกิจจานุเบกษา(๕)เอกสารหรือหลักฐานอื่นตามที่เลขาธิการกำหนดโดยประกาศในราชกิจจานุเบกษาข้อ๔ให้ผู้อนุญาตพิจารณาออกใบอนุญาตโฆษณายาเสพติดให้โทษได้เมื่อเห็นว่าคำขอและเอกสารหรือหลักฐานมีความถูกต้องครบถ้วน และเป็นไปตามหลักเกณฑ์ ดังต่อไปนี้(๑)แสดงสรรพคุณ ข้อบ่งใช้ และรายละเอียดอื่น ๆเป็นไปตามข้อความในฉลากและเอกสารกำกับยาเสพติดให้โทษที่ได้ขึ้นทะเบียนตำรับยาไว้ยกเว้นการแสดงข้อความอื่นที่มีหลักฐานจากทะเบียนตำรับยาหรือเอกสารอ้างอิงเป็นที่ยอมรับและเชื่อถือได้ตามข้อ๓ (๔) และไม่ทำให้สำคัญผิดในสาระสำคัญที่เกี่ยวกับยาเสพติดให้โทษนั้น(๒)อ้างอิงผลการศึกษาวิจัยตามหลักสากลและมีเอกสารอ้างอิงเป็นที่ยอมรับและเชื่อถือได้ตามข้อ ๓ (๔)(๓)ระบุข้อความ คำแนะนำให้อ่านเอกสารกำกับยาเสพติดให้โทษหรือเอกสารที่ใช้อ้างอิงฉบับเต็ม(๔)ไม่แสดงสรรพคุณอันเป็นเท็จหรือเกินความจริง(๕)ไม่ทำให้เข้าใจว่ามีวัตถุใดที่เป็นยาเสพติดให้โทษหรือส่วนประกอบของยาเสพติดให้โทษโดยความจริงมิได้มียาเสพติดให้โทษนั้นอยู่ด้วยหรือมีแต่ไม่เท่าที่ทำให้เข้าใจ(๖)โฆษณาโดยสุภาพ ไม่ร้องรำทำเพลง หรือแสดงความทุกข์ทรมานของผู้ป่วย(๗)ไม่โฆษณาโดยการระบุเฉพาะตราสินค้า ชื่อการค้า ชื่อสามัญทางยาชื่อสารออกฤทธิ์หรือชื่อและที่อยู่ของผู้ผลิตหรือผู้แทนจำหน่าย ทั้งนี้การโฆษณาดังกล่าวจะกระทำได้ต้องแสดงข้อมูลตาม (๑) (๒) หรือ (๓) ด้วย(๘)ไม่โฆษณาทางสื่อสิ่งของสำหรับแจกหรือของชำร่วย เช่น กระเป๋า แฟ้มใส่ข้อมูลสมุดบันทึก เครื่องเขียน หรือสิ่งของอื่นที่ทำขึ้นเพื่อประโยชน์ทางการค้าข้อ๕กรณีมีการแก้ไขเปลี่ยนแปลงทะเบียนตำรับยาในสาระสำคัญซึ่งทำให้แตกต่างจากการโฆษณายาเสพติดให้โทษที่ได้รับใบอนุญาตไว้แล้วให้การอนุญาตนั้นสิ้นสุดลงข้อ๖การโฆษณาเกี่ยวกับการบำบัดรักษาผู้ติดยาเสพติดให้โทษให้โฆษณาได้เฉพาะสถานพยาบาลที่รัฐมนตรีประกาศในราชกิจจานุเบกษาให้เป็นสถานที่ทำการบำบัดรักษาผู้ติดยาเสพติดให้โทษข้อ๗การพิจารณาอนุญาตให้โฆษณาเกี่ยวกับการบำบัดรักษาผู้ติดยาเสพติดให้โทษตามข้อ๖ ให้อนุญาตได้เฉพาะในกรณีดังต่อไปนี้(๑)เป็นการโฆษณาชื่อ ที่ตั้ง หรือกิจการของสถานพยาบาล หรือ(๒)เป็นการโฆษณาชื่อ คุณวุฒิ หรือความสามารถของผู้ประกอบวิชาชีพในสถานพยาบาล หรือ(๓)การโฆษณาการบำบัดรักษาที่เป็นไปตามหลักเกณฑ์ตามข้อ ๙ข้อ๘ การขออนุญาตโฆษณาเกี่ยวกับการบำบัดรักษาผู้ติดยาเสพติดให้โทษให้สถานพยาบาลตามข้อ๖ ยื่นคำขอต่อผู้อนุญาตพร้อมด้วยเอกสารหรือหลักฐาน ดังต่อไปนี้(๑)เอกสาร ภาพ ภาพยนตร์ หรือสิ่งบันทึกเสียงหรือภาพ ที่ประสงค์จะโฆษณา ทั้งนี้ไม่รวมถึงป้ายแสดงชื่อหรือกิจการของสถานพยาบาล หรือคุณวุฒิ หรือความสามารถของผู้ประกอบวิชาชีพในสถานพยาบาลซึ่งแสดงไว้ ณ สถานพยาบาล(๒)สำเนาประกาศจัดตั้งสถานพยาบาลเป็นสถานที่ทำการบำบัดรักษาผู้ติดยาเสพติดให้โทษ(๓)เอกสารแสดงชื่อ ที่ตั้ง หรือกิจการของสถานพยาบาล ที่ส่วนราชการออกให้(๔)เอกสารแสดงชื่อ คุณวุฒิ หรือความสามารถของผู้ประกอบวิชาชีพในสถานพยาบาลที่ออกโดยสภาวิชาชีพนั้น(๕)ในกรณีที่เป็นการโฆษณาที่อ้างอิงผลการศึกษาวิจัยตามหลักสากลต้องมีเอกสารอ้างอิงเป็นที่ยอมรับและเชื่อถือได้ตามหลักเกณฑ์ที่เลขาธิการกำหนดโดยประกาศในราชกิจจานุเบกษา(๖)เอกสารหรือหลักฐานอื่นตามที่เลขาธิการกำหนดโดยประกาศในราชกิจจานุเบกษาข้อ๙ให้ผู้อนุญาตพิจารณาออกใบอนุญาตโฆษณาเกี่ยวกับการบำบัดรักษาผู้ติดยาเสพติดให้โทษเมื่อเห็นว่าคำขอและเอกสารหรือหลักฐานมีความถูกต้องครบถ้วน และเป็นไปตามหลักเกณฑ์ ดังต่อไปนี้(๑)โฆษณาคุณวุฒิหรือความสามารถของผู้ประกอบวิชาชีพในสถานพยาบาลเป็นไปตามกฎหมายว่าด้วยการประกอบวิชาชีพนั้น(๒)ไม่แสดงข้อความที่ระบุกิจการของสถานพยาบาล คุณวุฒิหรือความสามารถของผู้ประกอบวิชาชีพในสถานพยาบาล หรือการบำบัดรักษาอันเป็นเท็จเกินความจริงหรือทำให้เข้าใจผิดว่าเป็นจริง เป็นไปในลักษณะโอ้อวดรับรองผลหรือการใช้ข้อความอื่นใดที่มีความหมายในทำนองเดียวกัน(๓)แสดงข้อความที่เกี่ยวกับการบำบัดรักษาโดยมีการอ้างอิงเอกสารอ้างอิงเป็นที่ยอมรับและเชื่อถือได้ตามข้อ๘ (๕) และไม่ทำให้สำคัญผิดในสาระสำคัญเกี่ยวกับการบำบัดรักษานั้น(๔)อ้างอิงผลการศึกษาวิจัยตามหลักสากลและมีเอกสารอ้างอิงเป็นที่ยอมรับและเชื่อถือได้ตามข้อ ๘ (๕)(๕)การโฆษณาแจ้งข่าวสารหรือแจ้งกิจกรรมในวันสำคัญต่าง ๆกระทำได้เฉพาะกิจกรรมและวันเวลาที่จัดกิจกรรมนั้น(๖)โฆษณาโดยสุภาพ ไม่ร้องรำทำเพลง หรือแสดงความทุกข์ทรมานของผู้ป่วยหรือขัดต่อความสงบเรียบร้อยหรือศีลธรรมอันดีของประชาชนข้อ๑๐ผู้รับอนุญาตโฆษณายาเสพติดให้โทษหรือผู้รับอนุญาตโฆษณาเกี่ยวกับการบำบัดรักษาผู้ติดยาเสพติดให้โทษต้องโฆษณาตรงตามที่ได้รับอนุญาตและต้องระบุเลขที่ใบอนุญาตโฆษณาไว้ในสื่อโฆษณาทุกครั้ง เว้นแต่สื่อโฆษณาเกี่ยวกับการบำบัดรักษาผู้ติดยาเสพติดให้โทษที่เป็นป้ายซึ่งแสดงไว้ณ สถานพยาบาลนั้นข้อ๑๑ผู้รับอนุญาตโฆษณายาเสพติดให้โทษหรือผู้รับอนุญาตโฆษณาเกี่ยวกับการบำบัดรักษาผู้ติดยาเสพติดให้โทษผู้ใดประสงค์จะขอรับใบแทนใบอนุญาตให้ยื่นคำขอพร้อมด้วยเอกสารหรือหลักฐานตามที่ระบุไว้ในคำขอต่อผู้อนุญาตข้อ๑๒ บรรดาคำขออนุญาต ใบอนุญาตและใบแทนใบอนุญาตตามกฎกระทรวงนี้ให้เป็นไปตามแบบที่เลขาธิการกำหนดโดยประกาศในราชกิจจานุเบกษาข้อ๑๓ การยื่นคำขอตามกฎกระทรวงนี้ในกรุงเทพมหานคร ให้ยื่น ณ สำนักงานคณะกรรมการอาหารและยา กระทรวงสาธารณสุขสำหรับในจังหวัดอื่น ให้ยื่น ณสำนักงานสาธารณสุขจังหวัดแห่งท้องที่ที่สถานที่ทำการหรือสถานพยาบาลของผู้ขออนุญาตนั้นตั้งอยู่หรือสถานที่อื่นที่เลขาธิการกำหนดโดยประกาศในราชกิจจานุเบกษาให้ไว้ ณ วันที่ ๓๑สิงหาคม พ.ศ. ๒๕๕๓จุรินทร์ ลักษณวิศิษฏ์รัฐมนตรีว่าการกระทรวงสาธารณสุขหมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจากมาตรา ๔๘ วรรคสาม และมาตรา๔๘/๑ วรรคสอง แห่งพระราชบัญญัติยาเสพติดให้โทษ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติยาเสพติดให้โทษ (ฉบับที่ ๕) พ.ศ. ๒๕๔๕บัญญัติให้การขออนุญาตและการออกใบอนุญาตโฆษณายาเสพติดให้โทษและการโฆษณาเกี่ยวกับการบำบัดรักษาผู้ติดยาเสพติดให้โทษ เป็นไปตามหลักเกณฑ์วิธีการ และเงื่อนไขที่กำหนดในกฎกระทรวง ประกอบกับมาตรา ๓๕ วรรคสองแห่งพระราชบัญญัติยาเสพติดให้โทษ พ.ศ. ๒๕๒๒ บัญญัติให้การขอรับใบแทนใบอนุญาตและการออกใบแทนใบอนุญาตเป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ปริยานุช/ผู้จัดทำ๑๓ กันยายน ๒๕๕๓นันท์นภัสร์/ตรวจ๑๓ กันยายน ๒๕๕๓ธนวัชร/ปรับปรุง๑๓ กรกฎาคม ๒๕๖๐[๑]ราชกิจจานุเบกษา เล่ม ๑๒๗/ตอนที่ ๕๔ ก/หน้า ๓๔/๗กันยายน ๒๕๕๓